钦定古今图书集成/明伦汇编/闺媛典/第063卷 > 董寿妻王氏
## 钦定古今图书集成/明伦汇编/闺媛典/第063卷 > 董寿妻王氏

按《嘉兴府志》：王氏，董寿妻，名桂芳，嘉兴人。年十七归
寿。逾年，寿病革，嘱王更适，王誓以死殉。寿亡，氏母汤
亦寡居，欲女归同处，氏不从，母固强之往家，一饭哽
塞不能下，还过宣公桥，顾其母曰：“河水清冷，可托以
身。”母惧，拽其衣至家，以麻绖自缢。邑令洪范为撰墓
表，营葬盐仓桥北。嘉靖中，佃为民居，移窆清真观傍。